बिसिखौ देहा फाहामसालियाव लांनाय सम’आव बिसिखौ दोननाय खथा’ खाथियाव खाफाल हमै-हमै सिनथा खालामबाय थादोंमोन। रावबो गैयैयाव आंबो समबारु माहाजोनजों लोगोसे देहा फाहामसालियाव थांफादोंमोन। बे समाव समबारु माहाजोनआ गाबै-गाबै आंखौ बुंदोंमोन- “नोंल’ बिदि दा जासै आयं- नोंल’ बिदि दा जासै।” गोसोआव गोबां दुखु नांफादोंमोन आंहाबो आरो माबा बुंनो सानब्ला लाखिनानै गोसो सिंङाव सिरि-सिरि साजायना दोननो गोनां जादोंमोन। नाथाय समबारु माहाजोना गावनो खोन्थानो हमो मेगननि मोदैखौ हुगार-हुगार।